_:n7bbc68bd251541f2bf1d5114716289f4xb0
<http://schema.org/articleBody>
"Румъния може да създаде учебен център на своя територия за обучение на украински морски пехотинци. За целта обаче е необходимо одобрението на парламента в Букурещ, отбелязва Euractiv.В писмо до парламента президентът на северната ни съседка Клаус Йоханис отбеляза необходимостта от укрепване и разнообразяване на обучението на украинските военни в контекста на продължаващата война. Очаква се Румъния да стане ключово звено в укрепването на морския потенциал на Украйна, като предостави своята инфраструктура за обучение на морски пехотинци.Предложението бе част от усилията на Контактната група за отбрана на Украйна, формат от 57 държави и Европейския съюз, подкрепящи Украйна в противопоставянето й на Русия.Създаването на центъра ще бъде подкрепено от международната общност, като Обединеното кралство ще осигури първоначално финансиране. Предвижда се центърът да работи две години с възможност за удължаване. Румъния си запазва правото да прекрати участието си в проекта, ако е необходимо.Инициативата е част от по-широко усилие на съюзниците от НАТО да подкрепят Украйна. Съобщава се също, че миналата седмица първата група украински пилоти е започнала обучение в Румъния.Заместник-министърът на външните работи на Украйна Андрий Сибиха, по време на посещение в Букурещ, подчерта, че двете страни работят за попълване на документи за стратегическо партньорство и възстановяване на свободното движение в Черно море."
<https://www.focus-news.net/novini/mejdunarodni/Rumuniya-mozhe-da-suzdade-centur-za-obuchenie-na-ukrainski-morski-pehotinci-sus-sredstva-ot-Velikobritaniya-2268675>